# Joe Abercrombie

Joe Abercrombie (Lancaster, 31 de desembre de 1974) és un escriptor anglès de fantasia i editor cinematogràfic. És l'autor de les trilogies La primera llei i El Mar Trencat i altres obres de literatura fantàstica.

## Biografia

Joe Abercrombie va néixer a Lancaster (Anglaterra). Es va educar a la Lancaster Royal Grammar School i va estudiar psicologia a la Universitat de Manchester.
Abercrombie va començar a treballar en la producció televisiva abans de reorientar la carrera com a editor independent de cinema. Durant una pausa entre les diverses feines va començar a escriure The Blade Itself el 2002, que va acabar el 2004. La novel·la va ser publicada per l'editorial Gollanz el 2006 i la van seguir els altres dos llibres de la trilogia The First Law: Before They Are Hanged i Last Argument of Kings. A començament del 2008 Abercrombie va ser un dels participants en la minisèrie documental The Worlds of Fantasy de la BBC, juntament amb altres autors com Michael Moorcock, Terry Pratchett i China Miéville. El 2009 Abercrombie va publicar la novel·la Best Served Cold, ambientada al mateix món que la trilogia The First Law, però com a novel·la independent. Ha continuat amb The Heroes (2011) i Red Country (2012), també ambientades al mateix món. El 2014 va publicar Mig rei, el primer volum de la trilogia El Mar Trencat,.
Actualment Abercrombie viu a Bath (Somerset) amb la seva esposa i els seus tres fills.
L'any 2011 Abercrombie va signar un tracte amb l'editorial Gollancz per escriure 4 llibres més sobre el món de The First Law.

## Bibliografia
### The First Law ('La primera llei')

* The Blade Itself ('L'espasa mateix'), maig de 2006, nominada al premi John W. Campbell 2008 al millor escriptor novell.
* Before They Are Hanged ('Abans que els pengin'), març de 2007
* Last Argument of Kings ('L'últim argument dels reis'), març de 2008

### The Age of Madness ("Era de la bogeria")

* A Little Hatred, 2019, ('Una mica d'Odi')
* The Trouble with Peace, 2020, ('El problema de la pau')
* The Wisdom of Crowds, 2021, ('La saviesa de les multituds')

### Shattered Sea (El Mar Trencat)

* Half a King, 8 de juliol 2014; versió catalana: Mig rei (Editorial Rosa dels Vents, juny de 2015)
* Half a World, febrer de 2015; versió catalana: Mig món (Editorial Rosa dels Vents, setembre de 2015)
* Half a War, juliol de 2015; versió catalana: Mitja guerra

### Obres independents (basades en l'univers de La primera llei)

* Best Served Cold ('És millor servir-la freda'), juny de 2009, guanyadora del David Gemmell Legend Award 2010 i del Ravenheart Award a la millor coberta
* The Heroes ('Els herois'), gener de 2011
* Red Country ('El país vermell'), octubre de 2012

### Relats curts (una tria)

* «The Fool Jobs», dins el recull Swords & Dark Magic publicat el juny de 2010; mostra en Curnden Craw i els seus dotze companys abans dels successos de The Heroes.
* «Yesterday, Near A Village Called Barden», aparegut dins la versió en tapa dura de The Heroes de l'editorial Waterstones i s'enfoca en Bremer dan Gorst i la campanya anterior als fets dels herois.

## Referències

* ↑ Abercrombie, J. «Me? On TV?». joeabercrombie.com, 04-12-2007. Arxivat de l'original el 2011-07-13. [Consulta: 7 juny 2009].
* ↑ New Year, New Deal Arxivat 2016-04-01 a Wayback Machine. Abercrombie blog
* ↑ «2008 Campbell Award Finalists». [Consulta: 14 juny 2015].
* ↑ «A Little Hatred» (en anglès americà). [Consulta: 20 abril 2022].
* ↑ «The Trouble With Peace» (en anglès americà). [Consulta: 20 abril 2022].
* ↑ «The Wisdom of Crowds» (en anglès americà). [Consulta: 20 abril 2022].
* ↑ «Mig Rei a Amazon». AMAZON. [Consulta: 14 juny 2015].
* ↑ Abercrombie, J. «Best Served Cold». joeambercrombie.com, 13-08-2007. Arxivat de l'original el 2009-07-18. [Consulta: 7 juny 2009].
* ↑ «Gemell Award». [Consulta: 2 octubre 2024].
* ↑ «The Heroes». joeabercrombie.com. [Consulta: 10 gener 2011].
* ↑ «Red Country Publication Dates». joeabercrombie.com. Arxivat de l'original el 2012-04-05. [Consulta: 2 abril 2012].

## Enllaços externs

* Pàgina de Joe Abercrombie (anglès)
* Joe Abercrombie a la Internet Speculative Fiction Database (anglès)